QS World University Rankings

"***QS World University Rankings***" — dünyanın ən nüfuzlu ali məktəb reytinqlərindən biri.

QS-in reytinq portfeli genişləndirilərək QS Dünya Universitet Reytinqləri, QS Fənlər üzrə Dünya Universitet Reytinqləri, dörd regional reytinq cədvəli (o cümlədən Asiya, Latın Amerikası və Karib Hövzəsi, Avropa və Ərəb Regionu), bir neçə MBA reytinqi və QS Ən Yaxşı Tələbə Şəhərləri Reytinqlərindən ibarət olmuşdur. 2022-ci ildə QS "QS World University Rankings: Sustainability" (Davamlılıq üzrə QS Dünya Universitet Reytinqləri), 2023-cü ildə isə "QS World University Rankings: Europe" (Avropa üzrə QS Dünya Universitet Reytinqləri) layihələrini təqdim etmişdir.

Bu reytinqlər növbəti akademik il üçün universitetlərin fəaliyyətini əks etdirmək və qiymətləndirmək məqsədilə hazırlanır. Buna görə də adətən tərtib edildiyi ildən sonrakı ilin tarixi ilə adlandırılır.

QS reytinqləri, "Academic Ranking of World Universities" (Dünya Universitetlərinin Akademik Reytinqləri) və "Times Higher Education World University Rankings" ilə birlikdə dünyanın ən çox oxunan universitet reytinqlərindən biri hesab olunur.
Alexa Internet məlumatına görə, QS-in reytinqləri dünyada ən çox baxılan universitet reytinq sistemidir.

## Tarixi
QS () 1990-cı ildə Nuntsio Kvakvarelli tərəfindən xaricdə təhsil almaq istəyən tələbələrə məlumat və məsləhət vermək məqsədilə yaradılmışdır. O vaxtdan bəri şirkət ali təhsilə yönəlmiş daha geniş çeşidli məhsul və xidmətləri əhatə edəcək şəkildə genişlənmiş və 2004-cü ildə THE () ilə əməkdaşlıq edərək THE–QS Dünya Universitet Reytinqlərini yaratmışdır. 

Beynəlxalq universitet reytinqinə olan ehtiyac 2003-cü ilin dekabrında Riçard Lambert tərəfindən Böyük Britaniya Maliyyə Nazirliyi () üçün hazırlanmış universitet-sənaye əməkdaşlığı haqqında hesabatda vurğulanmışdır.Hesabatda göstərilən tövsiyələrdən biri də dünya universitetlərinin reytinqinin aparılması idi. Lambert qeyd edirdi ki, bu cür reytinqlər Böyük Britaniyanın universitetlərinin qlobal mövqeyini müəyyənləşdirməyə kömək edəcək.

2004–2009-cu illər arasında QS bu reytinqləri THE ilə birgə hazırlamışdır. 2009-cu ildə THE öz reytinqini – Times Higher Education World University Rankings – Thomson Reuters ilə əməkdaşlıqda hazırlayacağını elan etdi. THE bu qərarı verərkən, əvvəlki reytinq metodologiyasının zəifliyini və elmlərə humanitar fənlərdən üstünlük verildiyini əsas səbəblər kimi göstərmişdir.THE və Thomson Reuters yeni metodologiya hazırlayaraq ilk Times Higher Education Dünya Universitet Reytinqlərini 2010-cu ilin sentyabrında dərc etmişdir.

QS reytinq nəticələrini dünya mediasında dərc edir və Böyük Britaniyada "The Guardian", Cənubi Koreyada isə "Chosun Ilbo" kimi bir sıra media qurumları ilə tərəfdaşlığa malikdir. QS-in THE-dən müstəqil şəkildə və öz metodologiyasına əsaslanaraq hazırladığı ilk reytinqlər 2010-cu ilin sentyabrında, ikinci reytinqlər isə 2011-ci ilin sentyabrında yayımlanmışdır. QS öz reytinqlərini universitetlərin əsas missiyalarını əks etdirdiyinə inandığı dörd əsas aspekt üzrə qiymətləndirmək üçün tərtib etmişdir:

* Tədris
* Tədqiqat
* Məzunların işə düzəlmə potensialının artırılması
* Beynəlmiləlləşmə.

QS Avropa, Asiya və Amerika qitələrində ofislərə malikdir və tələbə qəbulu, tədbirlər, eləcə də məsləhət xidmətləri ilə bağlı məhsul və xidmətlər təqdim edir.

2022-ci ildə şirkətin qurucusu Nuntsio Kvakvarelli QS-in prezidenti təyin edilmişdir. Cessika Terner isə firmanın baş icraçı direktoru (CEO) kimi fəaliyyət göstərir və QS-in əməliyyatlarına və strategiyasına cavabdehdir.

## Ümumi reytinq

* 2010-cu ildən əvvəlki reytinq nəticələri üçün THE–QS World University Rankings məqalələrinə baxın:
: Ən yaxşı ali məktəblərin siyahısı (THE–QS, 2004)
: Ən yaxşı ali məktəblərin siyahısı (THE–QS, 2005)
: Ən yaxşı ali məktəblərin siyahısı (THE–QS, 2006)
: Ən yaxşı ali məktəblərin siyahısı (THE–QS, 2007)
: Ən yaxşı ali məktəblərin siyahısı (THE–QS, 2008)
: Ən yaxşı ali məktəblərin siyahısı (THE–QS, 2009)

### 2018 - 2025-ci illər

{|

## Azərbaycan və QS Dünya Universitet Reytinqləri
Azərbaycan universitetləri QS World University Rankings və onun müxtəlif alt kateqoriyalarında iştirak etməyə başlayıb. Son illərdə Bakı Dövlət Universiteti (BDU), ADA Universiteti, Xəzər Universiteti və Azərbaycan Dövlət Neft və Sənaye Universiteti (ADNSU) kimi ali təhsil müəssisələri QS reytinq sistemində yer almağa başlayıb. 

QS World University Rankings: Emerging Europe & Central Asia (EECA) reytinqində Azərbaycan universitetləri Şərqi Avropa və Mərkəzi Asiya regionunda öz mövqelərini möhkəmləndirməyə çalışır. Reytinqlərdə universitetlər akademik nüfuz, işəgötürənlərin rəyi, məqalə sitatları, beynəlxalq əməkdaşlıq və tələbə-müəllim nisbəti kimi müxtəlif göstəricilər əsasında qiymətləndirilir.

Azərbaycan universitetlərinin QS reytinqində yüksək yerlərə yüksəlməsi üçün beynəlxalq elmi tədqiqatların artırılması, müəllim heyətinin beynəlmiləlləşməsi, məzunların işə düzəlmə göstəricilərinin yaxşılaşdırılması və dünya miqyasında akademik əməkdaşlıqların genişləndirilməsi kimi sahələrdə inkişaf vacibdir.

## Həmçinin bax
* Times Higher Education–QS World University Rankings
* Times Higher Education World University Rankings
* Academic Ranking of World Universities

## İstinadlar

## Xarici keçidlər
* 
* Full rankings 2011/12
* Interactive maps comparing the QS World University Rankings with the Academic Ranking of World Universities and Times Higher Education rankings
* QS Intelligence Unit Blog , a blog on rankings and higher education from the team that compiles * QS World University Rankings*
* universityrankings.ch: Comparison and results of ''QS World University Rankings'', Shanghai Ranking, Leiden Ranking and Times Higher Education Ranking